**Acord entre la Junta del PAS Funcionari, el Comitè d’Empresa de PAS Laboral i la Gerència de la UPC.**

**1. Dies de tancament per motius d’estalvi energètic**

Durant l’any 2015 les instal·lacions estaran tancades, segons l’acord del Consell de Govern, els dies:

* 2 i 5 de gener
* 30, 31 de març i 1 i 2 d’abril.
* Entre el 3 i el 21 d’agost.
* 24, 28, 29, 30 i 31 de desembre.

I els dissabtes inclosos en aquests períodes.

La realització de serveis extraordinaris durant els períodes de tancament de Nadal i Setmana Santa prèviament justificats per gerència, seran compensats a raó de dues hores per hora treballada o d’una hora i quaranta-cinc minuts en el cas de treball remot.

**2. Modificacions en el calendari general**

En el cas de que per a l’any 2015 la normativa estatal o autonòmica introdueixi alguna modificació que disminueixi el còmput global de hores anuals, aquesta serà compensada amb una reducció de la bossa recollida en el punt 2 d’aquest acord.

**3. Festes locals en període de tancament**

En el cas de les persones que treballen en municipis on alguna de les festes locals coincideixi amb el període de tancament per raons energètiques, el personal afectat gaudirà d’un dia addicional de permís no recuperable.

En el cas de tancament durant el mes d’agost el dia festiu no computarà com un dels vint-i-dos dies hàbils de vacances.