**Programa de Promoció de la Salut 2015**

Amb l’objectiu d’assolir una UPC saludable gestionant la salut dels treballadors i de les treballadores des d’un enfoc integral i integrat es posa en marxa una enquesta de salut que ha de permetre identificar els aspectes a considerar en els programes de promoció de la salut a desenvolupar en els propers anys.

A partir de l’enquesta de salut a complimentar pel personal, s’identificaran, prioritzaran i programaran aquells projectes de promoció de la salut més adequats per a cada col·lectiu.

Per tal de sensibilitzar i informar al personal es posarà a disposició eines de lectura i visualització que permetin conscienciar a les persones dels avantatges de participar en aquests programes. La consulta de la informació disponible podrà realitzar-se fora del lloc de treball.

A fi i efecte de compensar aquesta dedicació, s’estableix una bossa de fins a 27 hores durant l’any 2015. La participació es verificarà mitjançant l’emplenament de l’enquesta de salut.

Gestió del temps dedicat.

1. El personal que participi en el Programa de Promoció de la Salut 2015 disposarà de fins a 27 hores (o la part proporcional en el cas de jornada reduïda parcial o la durada del vincle), per participar en el programa. La consulta de la informació disponible i l’emplenament de l’enquesta podrà realitzar-se en el lloc de treball o en qualsevol altre que permeti la necessària concentració i privacitat. A aquests efectes, en el sistema de gestió de presència s’habilitarà una bossa d’hores per compensar les hores dedicades fora del lloc de treball.
2. La bossa d’hores per participar en el Programa de Salut 2015 serà carregada en el sistema un cop verificada la participació en el programa mitjançant l’emplenament de l’enquesta.
3. La utilització d'aquest bossa de temps es podrà distribuir a lliure elecció de la persona afectada amb les següents excepcions:
   1. Si afecta la franja de permanència obligatòria, requerirà l'autorització prèvia del responsable, que podrà denegar-la per raons de servei.
   2. No es pot gaudir en la mateixa data que la bossa del PMDP.
   3. La utilització de les hores de la bossa, és incompatible en el temps amb la generació de compensacions per serveis extraordinaris.
4. Només les persones que estiguin subscrites al programa dins del període previst podran gaudir de la bossa establerta.
5. El Servei de Personal ajustarà mensualment el nombre d’hores màximes de la bossa en funció dels canvis produïts en la vinculació. Aquests ajustos seran comunicats a les persones interessades. En el casos on l’ajust situï aquest màxim per sota de les hores ja utilitzades, la persona haurà de recuperar l’excés.